**ΠΡΟΕΔΡΟΣ**

***Σαββάκης Αθανάσιος,*** *του Ιωάννη*

Πρόεδρος του Συνδέσμου Βιομηχανιών Βορείου Ελλάδος (ΣΒΒΕ). Διευθύνων Σύμβουλος της NATIONAL CAN HELLAS A.E.. Διευθύνων Σύμβουλος της BioSolids ΑΕ (βελτιωτικά εδάφους). Μέλος Δ.Ε. του Χρηματιστηρίου Αθηνών (ΧΑ). Γ’ Αντιπρόεδρος του Ιδρύματος Οικονομικών & Βιομηχανικών Ερευνών (ΙΟΒΕ). Αντιπρόεδρος Δ.Σ. του Κέντρου Επιχειρηματικής και Πολιτιστικής Ανάπτυξης (ΚΕΠΑ). Μέλος του Γενικού Συμβουλίου της Τράπεζας της Ελλάδος. Μέλος Δ.Σ. του Εμπορικού και Βιομηχανικού Επιμελητηρίου Θεσσαλονίκης (ΕΒΕΘ). Μέλος Δ.Σ. του Σωματείου Επιχειρηματικότητας Νέων (ΣΕΝ). Μέλος Δ.Σ. του Κέντρου Επιχειρηματικής και Πολιτιστικής Ανάπτυξης – Αναπτυξιακή Ένωση Μακεδονίας (ΚΕΠΑ-ΑΝΕΜ). Μέλος Δ.Σ. του Ελληνο-Κινεζικού Οικονομικού Συμβουλίου. Μέλος Δ.Σ. του Συνδέσμου Εξαγωγέων Βορείου Ελλάδος (ΣΕΒΕ). Μέλος Δ.Σ. του Ολυμπιακού Μουσείου. Μέλος του Συνδέσμου Ανωτάτων Στελεχών Διαχείρισης Πιστωτικών Κινδύνων. Κάτοχος ΜΒΑ από το University Stirling (UK), Bsc in Business Studies & Economics από το University of Surrey (RIHE). Certified Lead Assessor για συστήματα BSEN ISO, από το Scottish Quality Management Center του University of Stirling. INSEAD Executive Education Program (Negotiation Dynamics & Strategic Management. International Federation of Purchasing & Supply Management – Certificate in Purchasing and Supply Chain Management. Μιλάει Αγγλικά και Ιταλικά. Είναι παντρεμένος και έχει δύο κόρες.

**Α’ ΑΝΤΙΠΡΟΕΔΡΟΣ - ΕΚΤΕΛΕΣΤΙΚΟΣ**

***Σταύρου Ιωάννης,*** *του Γεωργίου*

Γεννήθηκε στη Θεσσαλονίκη τον Απρίλιο του 1959. Σπούδασε Οικονομική Διοίκηση στο Πανεπιστήμιο Lyon II, Γαλλία και συνέχισε τις μεταπτυχιακές του σπουδές σε θέματα Ευρωπαϊκής Ενοποίησης στο Κολέγιο της Ευρώπης στην Bruges Βελγίου και στο London School of Economics and Political Science. Από το 1983 έως το 1985 εργάστηκε ως βοηθός καθηγητής στο Κολέγιο της Ευρώπης και δίδαξε μαθήματα Ευρωπαϊκής Πολιτικής και Διοίκησης. Από το 2003 έως σήμερα εκλέγεται στον Σύνδεσμο Βιομηχανιών Βορείου Ελλάδος στη θέση του Εκτελεστικού Αντιπροέδρου (Α’ Αντιπρόεδρος). Διετέλεσε Διευθυντής του Ευρωπαϊκού Κέντρου Πληροφοριών για Επιχειρήσεις (1987-1999), Εντεταλμένος Σύμβουλος του Συνδέσμου Βιομηχανιών Βορείου Ελλάδος (2001-2003), Γενικός Διευθυντής της Εταιρίας Ανάπτυξης Ιδιωτικών Υποδομών Βορείου Ελλάδος (1997-2003) και Αντιπρόεδρος του IMESE Business School (2001-2003). Είναι μέλος των Διοικητικών Συμβουλίων της Διεθνούς Εκθέσεως Θεσσαλονίκης, της Logismos Συστήματα Πληροφορικής ΑΕ, της Χ. & Δ. Ορφανίδης ΑΒΕΕ, της Whale Graphics A.E. και του Εθνικού Συστήματος Υποδομών Ποιότητας (ΕΣΥΠ).

Διετέλεσε επίσης, μέλος των Διοικητικών Συμβουλίων του Ιδρύματος Οικονομικών και Βιομηχανικών Ερευνών (ΙΟΒΕ), του Ελληνικού Ινστιτούτου Μετρολογίας, του Οργανισμού Βιομηχανικής Ιδιοκτησίας, της Ελληνικής Βιομηχανίας Οχημάτων ΑΕ, της ΚΡΙ-ΚΡΙ ΑΒΕΕ και της Ελληνικής Εταιρείας Διοικήσεως Επιχειρήσεων – Τμήμα Μακεδονίας. Είναι παντρεμένος με την Ελένη Ορφανίδου και έχει μια κόρη

**Β’ ΑΝΤΙΠΡΟΕΔΡΟΣ**

***Δαστερίδης Βασίλειος, του Νικολάου***

Γεννήθηκε το 1974 στην Αλεξανδρούπολη και είναι απόφοιτος του τμήματος Ηλεκτρολόγων Μηχανικών και Μηχανικών Ηλεκτρονικών Υπολογιστών της Πολυτεχνικής σχολής του Αριστοτελείου Πανεπιστήμιου Θεσσαλονίκης. Ξένες γλώσσες : Αγγλικά. Ειδικές Γνώσεις: Μεγάλη Εξειδίκευση μετά από πολλά χρόνια εκπαιδεύσεων και εμπειρίας στο 3D design και Optical Design φωτιστικών σωμάτων οχημάτων και εσωτερικών-εξωτερικών χώρων. Είναι μέτοχος και Διευθύνων Σύμβουλος στην εταιρεία «ΝΙΚ. ΔΑΣΤΕΡΙΔΗΣ Α.Β.Ε.Ε» που ιδρύθηκε το 1976 από τον πατέρα του Νικόλαο Δαστερίδη και η οποία δραστηριοποιείται στον κλάδο της αυτοκινητοβιομηχανίας με κύριο αντικείμενο τα φωτιστικά σώματα οχημάτων με εξαγωγές σε 52 χώρες και αποτελεί μια από τις πρώτες εταιρείες που στράφηκε στην τεχνολογία LED. Το 2005 μετά από 10ετη εμπειρία στην τεχνολογία LED ιδρύεται η εταιρεία «DASTERI SYSTEMS A.E.» με κύριο αντικείμενο τα φωτιστικά σώματα τύπου LED εσωτερικών - εξωτερικών χώρων και έχει να καταδείξει μια πλειάδα έργων ανά την επικράτεια και όχι μόνο στην οποία είναι μέτοχος και Διευθύνων Σύμβουλος. Είναι παντρεμένος και έχει δυο κόρες.

**Β’ ΑΝΤΙΠΡΟΕΔΡΟΣ**

***Δημητρίου Ανδρέας****, του Χρήστου*

Ο Ανδρέας Δημητρίου γεννήθηκε το 1972 και είναι πτυχιούχος Α.Ε.Ι. Θεσσαλονίκης, Είναι δραστήριος και κοινωνικός από τα μαθητικά του χρόνια. Δραστηριοποιήθηκε ενεργά με την τοπική αυτοδιοίκηση το διάστημα 1998 – 2014. Διετέλεσε Αντιδήμαρχος, Δημοτικός Σύμβουλος και Πρόεδρος Οργανισμών στον Καποδιστριακό Δήμο Αγίου Δημητρίου Ιωαννίνων και στη συνέχεια στον Καλλικρατικό Δήμο Δωδώνης Ιωαννίνων. Ανήκει στους πτηνοτρόφους της δεύτερης γενιάς του «Α.Π.Σ.Ι. – Η ΠΙΝΔΟΣ» συνεχίζοντας την παράδοση των γονιών του και έχοντας αναπτύξει μεγάλη επαγγελματική δραστηριότητα. Είναι μέλος του «Α.Π.Σ.Ι. – Η ΠΙΝΔΟΣ» από το 1996, Μέλος του ΔΣ από το 2000 έως σήμερα, διετέλεσε Πρόεδρος της εταιρείας ΑΓΡΟΖΩΗ ΑΒΕΕ (θυγατρικής εταιρείας του «Α.Π.Σ.Ι. – Η ΠΙΝΔΟΣ») από το 2004 έως το 2008. Αντιπρόεδρος του «Α.Π.Σ.Ι. – Η ΠΙΝΔΟΣ» από το 2008 έως την 25.6.2012 και έκτοτε Πρόεδρος ΔΣ του «Α.Π.Σ.Ι. – Η ΠΙΝΔΟΣ». Είναι Αντιπρόεδρος ΔΣ και Διοικητικής Επιτροπής του Συνδέσμου Βιομηχανιών Βορείου Ελλάδος (ΣΒΒΕ), Μέλος ΔΣ της Εθνικής Διεπαγγελματικής Οργάνωσης Κρέατος Ε.Δ.Ο.Κ., Μέλος της Κεντρικής Κλαδικής Συνεταιριστικής Ένωσης Ελλάδος, Μέλος της Πανελλήνιας Ένωσης Οργανωμένων – Πτηνοτρόφων – Παραγωγών, Μέλος του Γενικού Αγροτικού Συνεταιρισμού Ιωαννίνων «ΕΝΩΣΗ ΑΓΡΟΤΩΝ».

**ΓΕΝΙΚΟΣ ΓΡΑΜΜΑΤΕΑΣ**

***Ευθυμιάδης Ευθύμιος,*** *του Νικολάου*

Εκτελεστικός Αντιπρόεδρος, REDESTOS – Efthymiadis Agrotechnology Group. Γεννήθηκε στη Θεσσαλονίκη στις 24/08/1970. Το 1988 αποφοίτησε από την “Γερμανική Σχολή” Θεσσαλονίκης και το 1992 από το πανεπιστήμιο UMIST (University of Manchester, Institute of Science and Technology) της Αγγλίας, με πτυχίο Master “Μηχανικού Παραγωγής και Διοίκησης”. Γνωρίζει άριστα την Αγγλική (Proficiency) και την Γερμανική γλώσσα (Abitur) και αρκετά καλά την Γαλλική και την Ισπανική. Από τον Ιούνιο του 1990 έως τον Σεπτέμβριο του 1990 εργάστηκε στην Πολυεθνική εταιρεία “PROCTER & GAMBLE” στο Ερευνητικό Κέντρο του Λονδίνου ως μέλος μιας ομάδας υπεύθυνης για την προώθηση νέων, καινοτόμων τύπων συσκευασίας για ειδική γκάμα προϊόντων στον τομέα των τροφίμων. Κατόπιν εργάστηκε στην εταιρεία “Κ.+Ν. ΕΥΘΥΜΙΑΔΗ Α.Β.Ε.Ε.” ως Βοηθός Τεχνικού Διευθυντή του εργοστασίου των αγροχημικών της, στην ΒΙ.ΠΕ.Θ. στη Σίνδο (Ιούνιος 1991 – Σεπτέμβριος 1991). Μετά το πέρας της στρατιωτικής του θητείας εργάστηκε ως Διευθυντής Marketing της “NETAGRO Α.Β.Ε.Ε.”, θυγατρικής του Oμίλου Ευθυμιάδη, που δραστηριοποιούνταν στην έρευνα, εφαρμογή και εκμετάλλευση μοντέρνων τεχνικών ξήρανσης και τυποποιήσεις αγροτικών προϊόντων (σταφίδες, τομάτες κλπ), (Μάιος 1994 – Δεκέμβριος 1995). Από τον Δεκέμβριο του 1995 μέχρι σήμερα εργάζεται στην εταιρεία “BIOS AGROSYSTEMS A.B.E.E.” του Oμίλου Ευθυμιάδη, η οποία δραστηριοποιείται στον κλάδο του φυτικού πολλαπλασιαστικού υλικού (σπόροι), όπου από τις αρχές του 2005 κατέχει την θέση του Διευθύνοντος Συμβούλου. Από το 1997 μετέχει ενεργά και στην άλλη εταιρεία του Oμίλου στο φυτικό πολλαπλασιαστικό υλικό, την VITRO A.E., ως Αντιπρόεδρος του Διοικητικού της Συμβουλίου. Από τον Ιούνιο του 2003 κατέχει την θέση του Διευθύνοντος Συμβούλου στην εταιρεία εργαστηριακών αναλύσεων και συμβουλευτικών υπηρεσιών του Oμίλου, “AGROLAB A.E.”. Τέλος, από τον Ιανουάριο του 2011 κατέχει την θέση του “Διευθύνοντος Συμβούλου” στην εταιρεία “ΧΕΛΛΕΝΙΚ ΦΑΡΜΙΝΓΚ Α.Ε.”, εταιρεία του Ομίλου που ασχολείται με την εμπορία επώνυμων αγροτικών προϊόντων. Είναι Αντιπρόεδρος του Διοικητικού Συμβουλίου της εταιρείας “Κ.+Ν. ΕΥΘΥΜΙΑΔΗ Α.Β.Ε.Ε.”, καθώς και Αντιπρόεδρος του Διοικητικού Συμβουλίου της εταιρείας “AGRITEX ΕΝΕΡΓΕΙΑΚΗ A.E.”. Μετέχει από το 1998 στο Διοικητικό Συμβούλιο της ΕΕΠΕΣ (Ένωση Ελλήνων Παραγωγών και Εμπόρων Σπόρων), ενώ από το 2010 κατέχει την θέση του Αντιπροέδρου. Τέλος, μετέχει στο Διοικητικό Συμβούλιο του Συνδέσμου Βιομηχανιών Βορείου Ελλάδος (Σ.Β.Β.Ε.) από το 2005, ενώ από το 2009 είναι και μέλος της 7-μελούς Διοικητικής Επιτροπής του Σ.Β.Β.Ε., αυτή τη περίοδο ως Οικονομικός Επόπτης. Τέλος από τον Οκτώβριο του 2016 είναι μέλος του Συμβουλίου των Εφόρων της Αμερικάνικης Γεωργικής Σχολής Θεσσαλονίκης. Είναι παντρεμένος με την δικηγόρο Κατερίνα Γκράτζιου, έχουν δύο αγοράκια και κατοικούν στην Θεσσαλονίκη.

**ΟΙΚΟΝΟΜΙΚΗ ΕΠΟΠΤΡΙΑ**

***Νένδου Αικατερίνη****, του Σταύρου*

Διευθύνουσα Σύμβουλος της εταιρείας ΣΤ. ΝΕΝΔΟΣ ΑΕ – SELECT. Είναι διπλωματούχος του Οικονομικού Τμήματος της σχολής Νομικών & Οικονομικών Επιστημών του Αριστοτελείου Πανεπιστημίου Θεσσαλονίκης & ακολούθως προγράμματος με αντικείμενο «Κύκλος Παραγωγικών Προϊόντων» στην Ιταλία (Universita di Perugia). Μιλά άπταιστα Αγγλικά, Ιταλικά & Ισπανικά. Είναι κάτοχος άδειας ασκήσεως επαγγέλματος Λογιστή – Φοροτεχνικού Α’ Τάξης και μέλος του Οικονομικού Επιμελητηρίου. Από το 2000 ως το 2004 εργάστηκε ως ασκούμενη Ορκωτός Ελεγκτής στις εταιρίες Arthur Andersen & KPMG ενώ παράλληλα παρακολούθησε τον διετή κύκλο σπουδών στο Ινστιτούτο Σώματος Ορκωτών Ελεγκτών. Από το 2004 εργάζεται στην εταιρεία «ΣΤ. ΝΕΝΔΟΣ ΑΕ – SELECT». Μέλος του Διοικητικού Συμβουλίου του Συνδέσμου Βιομηχανιών Βορείου Ελλάδος από το 2009 και πρώτη γυναίκα μέλος της Διοικητικής Επιτροπής του ΣΒΒΕ από το 2015. Είναι παντρεμένη με τον Κετεντζόγλου Αλέξανδρο και έχουν 2 γιους.

**ΕΦΟΡΟΣ**

***Κουκούντζος Κωνσταντίνος****, του Νικολάου*

Ο Κωνσταντίνος Κουκούντζος είναι διπλωματούχος Μηχανολόγος Μηχανικός της Πολυτεχνικής Σχολής του ΑΠΘ και κάτοχος μεταπτυχιακού τίτλου MBA του Πανεπιστημίου της Βοστόνης. Εργάσθηκε στη Prudential Securities στη Βοστόνη. Η πορεία του στον όμιλο της Kleemann, ξεκίνησε το 2002 στη Leistritz, στο Bochum της Γερμανίας, θυγατρικής τότε του ομίλου, όπου διετέλεσε Διευθύνων Σύμβουλος. Αργότερα ανέλαβε τη θέση του Διευθυντή Εργοστασίων της Kleemann και του Γενικού Διευθυντή της εταιρίας. Από το 2011 κατέχει τη θέση του Διευθύνοντα Συμβούλου του ομίλου. Είναι μέλος του Διοικητικού Συμβουλίου και της Διοικητικής Επιτροπής του ΣΒΒΕ, μέλος της Διοικούσας Επιτροπής Βορείου Ελλάδος του Ελληνοαμερικανικού Εμπορικού Επιμελητηρίου και Πρόεδρος της ΠΕΤΑΚ (Πανελλήνια Ένωση Τεχνολογίας Ανελκυστήρων και Κυλιόμενων Κλιμάκων).

**ΜΕΛΟΣ Δ.Ε.**

***Καφάτος Βασίλειος****, του Εμμανουήλ*

O Βασίλειος Καφάτος είναι Partner (Εταίρος) της Deloitte και επικεφαλής των Συμβουλευτικών Υπηρεσιών στην Ελλάδα. Διαθέτει σημαντική συμβουλευτική εμπειρία σε διάφορους κλάδους της οικονομίας και ειδικεύεται σε θέματα ανάπτυξης στρατηγικής, καινοτομίας, ανασχηματισμού επιχειρηματικού μοντέλου, χρηματοοικονομικής αναδιάρθρωσης, συγχωνεύσεων & εξαγορών. Είναι Έφορος (Trustee) του Συμβουλίου του Κολλεγίου Ανατόλια, μέλος του Διοικητικού Συμβουλίου του Ελληνοαμερικανικού Εμπορικού Επιμελητηρίου, μέλος του Διοικητικού Συμβουλίου του Συνδέσμου Βιομηχανιών Βορείου Ελλάδος και επίτιμο μέλος του Διοικητικού Συμβουλίου του Συνδέσμου Εξαγωγέων Βορείου Ελλάδος. Είναι πτυχιούχος Οικονομικών Επιστημών του Αριστοτελείου Πανεπιστημίου Θεσσαλονίκης, κάτοχος μεταπτυχιακού τίτλου στη Διοίκηση Επιχειρήσεων από το University of Texas at Austin, ΗΠΑ (MBA in Corporate Strategy) και μεταπτυχιακών διπλωμάτων στην Ηγεσία Επιχειρήσεων από το Institute for Management Development (IMD) – Lausanne.

**ΜΕΛΟΣ Δ.Ε.**

***Μπακατσέλος Νικόλαος****, του Αλεξάνδρου*

Ο κ. Νικόλαος Μπακατσέλος είναι ο Πρόεδρος και Διευθύνων Σύμβουλος της «Πυραμίς Μεταλλουργία Α.Ε.» και της «Pyramis Deutschland GmbH». Εχει διετελέσει Διευθύνων Σύμβουλος στην «Imperium ΑΕΕΧ» και Μέλος του Διοικητικού Συμβουλίου στην «Egnatia Bank Securities S.A.» καθώς και μέλος του Διοικητικού Συμβουλίου και Αναπληρωτής Διευθύνων Σύμβουλος στην «Εκδοτική Βορείου Ελλάδος Α.Ε.». Υπήρξε μέλος της ΔΕ του Ελληνικού Διεθνούς Πανεπιστημίου, μέλος του ΔΣ της ΕΕΔΕ και Πρόεδρος της ΔΕ Βορείου Ελλάδος. Από τον Φεβρουάριο 2014 έως τον Ιούνιο 2016 διετέλεσε μέλος του Διοικητικού Συμβουλίου της Attica Bank. Είναι μέλος της ΔΕ και του ΔΣ του ΣΒΒΕ. Είναι μέλος του ΔΣ του Ελληνοαμερικανικού Επιμελητηρίου και από τον Ιούνιο 2010 έχει εκλεγεί Αντιπρόεδρος του AMCHAM και Πρόεδρος της Επιτροπής Β. Ελλάδος. Έχει σπουδάσει Κοινωνιολογία στο University of Reading και έχει κάνει Μεταπτυχιακό στα Ναυτιλιακά, Εμπόριο και Οικονομικά στο City University Business School. Είναι παντρεμένος και έχει τρεις κόρες.